CELEX: 22012D0084
Language: sl
Date: 2012-04-30 00:00:00
Title: Sklep Skupnega odbora EGP št. 84/2012 z dne 30. aprila 2012 o spremembi Priloge II (Tehnični predpisi, standardi, preskušanje in certificiranje) k Sporazumu EGP

13.9.2012   
            
            
               SL
            
            
               Uradni list Evropske unije
            
            
               L 248/21
            
         SKLEP SKUPNEGA ODBORA EGP
   št. 84/2012
   z dne 30. aprila 2012
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 47/2012 z dne 30. marca 2012 (1).
            
         
               (2)
            
            
               Uredbo Komisije (EU) št. 890/2010 z dne 8. oktobra 2010 o spremembi Priloge k Uredbi (EU) št. 37/2010 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora v zvezi s snovjo derkvantel (2) je treba vključiti v Sporazum.
            
         
               (3)
            
            
               Uredbo Komisije (EU) št. 914/2010 z dne 12. oktobra 2010 o spremembi Priloge k Uredbi (EU) št. 37/2010 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora glede snovi natrijev salicilat (3) je treba vključiti v Sporazum –
            
         SPREJEL NASLEDNJI SKLEP:
   Člen 1
   V točki 13 (Uredba Komisije (EU) št. 37/2010) poglavja XIII Priloge II k Sporazumu se doda naslednje:
   „, kakor jo spreminja:
   
               —
            
            
               
                  32010 R 0890: Uredba Komisije (EU) št. 890/2010 z dne 8. oktobra 2010 (UL L 266, 9.10.2010, str. 1),
            
         
               —
            
            
               
                  32010 R 0914: Uredba Komisije (EU) št. 914/2010 z dne 12. oktobra 2010 (UL L 269, 13.10.2010, str. 5).“
            
         Člen 2
   Besedili uredb (EU) št. 890/2011 in (EU) št. 914/2010 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 1. maja 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 30. aprila 2012
      
         
            Za Skupni odbor EGP
         
         
            Namestnik predsednika
         
         Gianluca GRIPPA
      
   
   
      (1)  UL L 207, 2.8.2012, str. 27.
   
      (2)  UL L 266, 9.10.2010, str. 1.
   
      (3)  UL L 269, 13.10.2010, str. 5.
   
      (4)  Navedena ni nobena ustavna zahteva.